Diari Oficial de la Generalitat Valenciana


Sumari del DOGV 7031, del 24-05-2013 (2013/5109)

RESOLUCIÓ de 20 de novembre de 2012, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundación Doña María Payá Santonja Hogar del Niño Jesús de la Comunidad Valenciana (absorbent) i la Fundación María de Gracia Municipal de Biar de la Comunidad Valenciana (absorbida), així com l'extinció i baixa registral d'esta última.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5109


Data del document
:   20-11-2012

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 20 de novembre de 2012, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundación Doña María Payá Santonja Hogar del Niño Jesús de la Comunidad Valenciana (absorbent) i la Fundación María de Gracia Municipal de Biar de la Comunidad Valenciana (absorbida), així com l'extinció i baixa registral d'esta última. [2013/5109]  
Vist l'expedient incoat per les fundacions interessades als efectes d'inscriure en el Registre de Fundacions de la Comunitat Valenciana la fusió per absorció de la Fundación Doña María Payá Santonja Hogar del Niño Jesús de la Comunidad Valenciana (absorbent) i la Fundación María de Gracia Municipal de Biar de la Comunidad Valenciana (absorbida), resulten els següents  
  
Fets  
Primer. Amb data 4 d'octubre de 2010, va ser presentada en el Registre General d'Entrada sol·licitud de no-oposició a la fusió de la Fundación Doña María Payá Santonja Hogar del Niño Jesús de la Comunidad Valenciana amb Fundación María de Gracia Municipal de Biar de la Comunidad Valenciana.  
En este sentit, amb data 27 de setembre de 2010, José Antonio García-Forte Bravo, com a secretari de la Fundación Doña María Payá Santonja Hogar del Niño Jesús de la Comunidad Valenciana, i María Josefa Satorres Bellot, com a secretària de la Fundación María de Gracia Municipal de Biar de la Comunidad Valenciana, certifiquen l'adopció per unanimitat dels acords de data 24 de setembre de 2010 del patronat de les seues respectives fundacions pels quals s'aproven la fusió per absorció entre la Fundación Doña María Payá Santonja Hogar del Niño Jesús de la Comunidad Valenciana i la Fundación María de Gracia Municipal de Biar de la Comunidad Valenciana, per mitjà de l'absorció de la segona per la primera.   
Segon. La Comissió de Protectorat en la seua reunió de data 17 de gener de 2012 va informar favorablement el punt de l'orde del dia relatiu a la no-oposició a la fusió per absorció de la Fundació Doña María Payá Santonja Hogar del Niño Jesús de la Comunidad Valenciana i la Fundación María de Gracia Municipal de Biar de la Comunidad Valenciana, per mitjà de l'absorció de la primera a la segona.  
Arran de la qual cosa va ser dictada per delegació la Resolució de 14 de febrer de 2012, del secretari autonòmic de Justícia de la Conselleria de Justícia i Benestar Social, per la qual es manifestava la no-oposició del Protectorat de la Generalitat a l'esmentada fusió.  
Les fundacions afectades motiven la conveniència de la fusió, segons les memòries aportades, en el fet que ambdós radiquen al mateix poble i els seus fins són idèntics, a més que les circumstàncies exògenes així ho aconsellen, la transcripció literal que aporten les mateixes fundacions, sobre este assumpte, és la següent: «La raó per la qual s'acorda la fusió de la Fundación María de Gracia Municipal de Biar de la Comunidad Valenciana amb la Fundación Doña María Payá Santonja Hogar del Niño Jesús de la Comunidad Valenciana radica en el fet que les dos són del poble de Biar, tenen uns fins fundacionals idèntics, el poble i les seues circumstàncies poden ser cobertes amb suficiència amb l'existència d'una sola fundació.»  
Així mateix s'assenyala que «tenint en compte que la marxa d'un projecte d'esta envergadura és lent i costós, durant el temps en què s'hi estava treballat, la situació econòmica ha canviat dràsticament, i el que en un moment determinat (any 2005) podria arribar a ser viable, amb molt d'esforç, en l'actualitat eixe projecte tal com estava concebut resulta inviable, entre altres motius, perquè ja no es poden obtindre ajudes, i la mateixa Llei de Dependència, aprovada durant este temps, el que prima és l'atenció de les persones dependents en els seus domicilis particulars. Per tot això, ens hem vist obligats a proposar al Protectorat la fusió de les dos fundacions, i així el patrimoni que al seu dia es va passar a la Fundación María de Gracia Municipal de Biar de la Comunidad Valenciana (158A) torne al seu origen, i una vegada allí, estudiar reconduir aquell projecte de l'any 2005 en un projecte que siga assequible a la nova realitat econòmica en la qual ens trobem.»  
Quart. Obtinguda la no-oposició del Protectorat de la Generalitat a la fusió, és aportada escriptura pública de data 3 d'agost de 2012 autoritzada per la notària del Col·legi de València, Sra. María Lourdes Esoña López, número Protocol 222, on es protocol·litzen els acords de les esmentades fundacions, així com els corresponents balanços de fusió.  
En virtut dels acords protocol·litzats en l'esmentada escriptura queden integrats els patrimonis de les fundacions intervinents per successió universal, i queda dissolta i extingida la fundació absorbida en el patrimoni de l'absorbent.  
Quint. Les fundacions objecte de la fusió són les següents: la Fundación Doña María Payá Santonja, Hogar del Niño Jesús, constituïda per Juan Gisbert Cerdá, per mitjà d'escriptura notarial de data 2 de març de 1933, classificant-se per Resolució de 23 d'octubre de 1997, dictada pel director general d'Interior, classificada com de caràcter beneficoassistencial.  
D'acord amb la Resolució de 18 de setembre de 1997, del director general d'Interior de la Conselleria de Presidència, que va inscriure en el Registre de Fundacions de la Comunitat Valenciana l'adaptació dels Estatuts de la Fundació a la legalitat vigent, el seu objecte és l'assistència espiritual i corporal de les persones ateses per esta, sent els seus beneficiaris la tercera edat i persones necessitades, destinant la seua actuació amb preferència a persones naturals i/o veïnes de Biar menys afavorides econòmicament.  
L'any 2010, es van adaptar novament els seus estatuts, i s'assenyala quant als fins que «d'acord amb l'article 6 el desenrotllament de l'objecte de la Fundació s'efectuarà a través d'alguna de les formes d'actuació següents: creació, construcció i posada en marxa d'establiments destinats a la prestació de servicis de caràcter social. Gestió integral d'establiments i servicis de caràcter social en les condicions que marque la legislació vigent. Constitució d'acords de col·laboració entre la Fundació i altres persones físiques o jurídiques que, sota qualsevol fórmula jurídica (conveni, concerts, contracte, adjudicació, subvenció, etc.) suposen la prestació de servicis de caràcter social. Podrà determinar-se la quantia econòmica a percebre per la Fundació per al desenrotllament d'estos servicis. Beneficiaris: amb criteris d'imparcialitat, no discriminació i objectivitat, la Fundació atorgarà els beneficis a persones i entitats que, reunint les condicions expressades en els fins socials, estime el Patronat que són legítims creditors d'estos, d'acord amb les bases, normes o regles que establisca a este efecte, i considerant preferents els residents en el municipi de Biar ».  
  
La Fundación María de Gracia Municipal de Biar de la Comunidad Valenciana va ser constituïda per la Fundación Doña María Payá Santonja, Hogar del Niño Jesús, representada per Salvador Valls González, rector de la Mare de Déu de l'Assumpció de Biar, María Josefa Satorres Bellot i José Antonio García-Forte Bravo, per mitjà d'escriptura pública de 5 d'octubre de 2005, sent classificada amb el caràcter d'assistencial mitjançant Resolució de 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques.  
L'article 6 dels estatuts establix que la fundació perseguix els fins d'interés general arreplegats en l'article 3.1 i 3.2 de la Llei 50/2002, de 26 de desembre, de Fundacions, fins que comprenen tots els camps de l'acció social, especialment davant de situacions de desprotecció, abandó, desavantatge, exclusió o risc, incloent-hi la formació i la inserció. El desenrotllament de l'objecte de la Fundació s'efectuarà a través d'alguna de les formes d'actuació següents: creació, construcció i posada en marxa d'establiments destinats a la prestació de servicis de caràcter social. Gestió integral d'establiments i servicis de caràcter social en les condicions que marque la legislació vigent. Constitució d'acords de col·laboració entre la Fundació i altres persones físiques o jurídiques que, sota qualsevol fórmula jurídica, suposen la prestació de servicis de caràcter social.  
Quant als seus beneficiaris, els seus Estatuts disposen que la Fundació atorgarà els beneficis a persones i entitats que, reunint les condicions expressades en els fins socials, estime el Patronat que són legítims creditors d'estos, d'acord amb les bases, normes o regles que establisca a este efecte, i considerant preferents els residents en el municipi de Biar.  
  
Sext. Quant a la dotació resultant, consta en l'expedient informe del cap de la Secció de Comptabilitat, de 20 de novembre de 2012, conforme al qual: «Segons el que s'ha indicat en el punt anterior, la dotació fundacional que figura en balanç de situació elevat a públic en data 3 d'agost de 2012 ascendix a 288.716,90 euros, no obstant això, segons escriptura de la mateixa data, l'inventari de béns ascendix a la quantitat de 285.039,89 euros segons el desglossament següent: finca urbana sítia a Biar (Alacant), carrer María Payá, núm. 16-18, registral 2.020 del Registre de la Propietat de Villena per un valor de 266.616,33 euros i 18.423,56 euros en efectiu, la diferència de 3.677,01 és conseqüència dels ja esmentats excedents negatius procedents d'exercicis anteriors.»   
  
Sèptim. Es mantenen inalterats els Estatuts, així com el Patronat de la fundació absorbent.   
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determina que a esta Conselleria li correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient en virtut del que disposen els articles 46 i 47 de l'esmentat Reglament de fundacions de la Comunitat Valenciana, aprovat per Decret 68/2011, de 27 de maig del Consell.  
  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
  
«1. El Patronat d'una fundació podrà acordar la seua fusió amb una altra o altres fundacions. Per a això es requerirà:  
a) Que resulte convenient per als interessos d'esta i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingixen, la qual cosa haurà de constar en escriptura pública.  
[?]  
3. Les escriptures mencionades en els apartats a i b de l'apartat anterior s'inscriuran en el Registre de Fundacions de la Comunitat Valenciana.»  
Per la seua banda, l'article 38.1 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) establix que: «Acordada la fusió per iniciativa pròpia dels patronats afectats, sempre que no ho haja prohibit el fundador, acompanyaran a la preceptiva comunicació al Protectorat, que podrà oposar-se o mostrar la seua no-oposició en idèntics termes als establits en l'article anterior, els documents següents:  
a) Certificació de l'acord aprovatori de fusió de cada un dels patronats, emesa pels seus secretaris o secretàries amb el vistiplau dels seus presidents o presidentes, especificant si esta es realitzar per absorció o per creació d'una nova fundació.  
b) Informe justificatiu de la fusió, aprovat pels patronats de les fundacions fusionades, en què s'exposarà la conveniència per als seus interessos i la manera en què afectarà els fins i activitats de les fundacions fusionades i el patrimoni aportat per cada una d'elles.  
c) L'últim balanç anual aprovat de cada una de les fundacions fusionades si l'esmentat balanç ha sigut tancat dins dels sis mesos anteriors a l'acord de fusió, en cas contrari, s'elaborarà un balanç específic de fusió.  
d) La dotació de la fundació resultant de la fusió, la seua procedència i valoració. La realitat de la seua aportació haurà d'acreditar-se al notari autoritzant, en els termes expressats en l'article 10 del present reglament, i incorporar-se els documents justificatius originals a l'escriptura.  
e) Els estatuts de la nova fundació, si és el cas, el contingut dels quals s'ajustarà a les prescripcions de l'article 10 de la Llei 8/1998, de 9 de desembre, de la Generalitat, i la identificació dels membres del seu primer patronat.  
La fusió requerirà l'atorgament d'escriptura pública, en la qual conste l'acord de fusió aprovat pels respectius patronats, i la seua inscripció en el Registre de Fundacions de la Comunitat Valenciana.  
  
En l'escriptura pública de fusió s'inclourà el que es ressenya en els paràgrafs a, b, c, d i e, així com l'acceptació dels patrons si esta s'efectua en l'atorgament de l'escriptura de fusió, i la certificació del Registre de Fundacions de la Comunitat Valenciana, a què es referix l'article 8 d'este Reglament, quan procedisca.»  
Quint. L'article 31 de la Llei 50/2002, de 26 de desembre, de Fundacions, a què es remet la legislació valenciana, preveu expressament entre els causes d'extinció de les fundacions la derivada d'un procés de fusió.  
Sext. De conformitat amb l'article 47 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) són actes subjectes a inscripció en el Registre de Fundacions de la Comunitat Valenciana, entre altres, «13. La fusió de les fundacions ja constituint una nova, ja incorporant una a una altra ja constituïda, i l'extinció, si és el cas, de les fundacions fusionades».  
  
  
En atenció als fets i fonaments exposats, i vistos la Constitució, la Llei 8/1998, de 9 de desembre; la Llei 50/2002, de 26 de desembre; el Decret 68/2011, de 27 de maig, del Consell, i la altres normativa de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la fusió per absorció de la Fundación Doña María Payá Santonja Hogar del Niño Jesús de la Comunidad Valenciana (absorbent) i la Fundación María de Gracia Municipal de Biar de la Comunidad Valenciana (absorbida), acordada pels seus patronats en dates 24 de setembre de 2010, amb els efectes previstos en el fet quart d'esta resolució.  
  
  
Segon  
Inscriure en el Registre de Fundacions de la Comunitat Valenciana l'extinció i baixa registral de la Fundación María de Gracia Municipal de Biar de la Comunidad Valenciana.  
  
Notifiqueu esta resolució, que no posa fi a la via administrativa i en contra es pot interposar recurs d'alçada en el termini d'un mes, a comptar des de l'endemà de la seua notificació, davant del conseller de Justícia i Benestar Social, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell. Tot això, sense perjuí que es puga exercir qualsevol altre recurs que s'estime pertinent.  
  
València, 20 de novembre de 2012.- El secretari autonòmic de Justícia: Antonio Gastaldi Mateo.